Den forsvundne Oliver Ibæk Lund er torsdag eftermiddag fundet i Limfjorden. Han blev fundet i strandkanten ved Lergravsvej tæt på naturområdet Hesteskoen i Aalborg Øst. Det bekræfter Nordjyllands Politi. Findestedet ligger omkring 1,5 kilometer fra Aalborg Portlands hovedbygning. Det var en medarbejder fra den nærliggende virksomhed, der fandt den 21-årige under en gåtur i sin frokostpause og slog alarm klokken 12.23. - Og vi kunne hurtigt slå fast, at der var tale om den 21-årige mand, siger vicepolitiinspektør Kenneth Ginnerup. Her blev Oliver Ibæk Lund fundet: VIDEO: Se TV Nords reporter Christian French vise stedet, hvor den 21-årige blev fundet: Oliver Ibæk Lund havde sine identifikationspapirer på sig, da han blev fundet. Nordjyllands Politi ønskede at informere de pårørende, inden dén oplysning blev givet videre til medierne og offentligheden. Ligvogn kørte væk med Oliver TV2 Nords reporter på stedet fortæller, at en ligvogn er kørt væk fra findestedet ved Lergravsvej klokken 14.30 med Oliver Ibæk Lund. Forsvandt efter en bytur Oliver Ibæk Lund forsvandt efter en bytur natten mellem 3. og 4. februar i år. Nordjyllands Politi satt sammen med Mission People en større eftersøgning i gang, da man håbede på at finde den unge mand i live. Efter omkring en uge afblæste politiet eftersøgningen, da man på overvågningsbilleder kunne se, at Oliver Ibæk Lund var faldet i vandet tæt på Limfjordsbroen.

Referat:
Den 21-årige Oliver Ibæk Lund, der forsvandt efter en bytur i Jomfru Ane Gade for mere end to måneder siden, er fundet død i Limfjorden.